


Z A P I S N I K
37.  sjednice Vijeća Gradske četvrti Donja Dubrava,
održane 24. lipnja 2024.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Mladen Cetinja, Petar Atanasoski, Darijen Belec, Antun Bošnjaković Igor Božić, Ivan Forgač, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić i Ivan Totić.
Nenazočna članica Vijeća – Mira Božić (ispričala izostanak).
Nazočna pozvana gošća: Sandra Banić Naumovski – ravnateljica Narodnog sveučilišta Dubrava.
Nazočni djelatnici Službe za MS, civilnu zaštitu i sigurnost: 
Marijana Lepur - stručna savjetnica za rad tijela mjesne samouprave, Snježana Pehar i Silvestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno 14 članova Vijeća te ono može pravovaljano odlučivati. Otvara 37. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 36. sjednice jednoglasno prihvaćen.
Potom pita članove Vijeća imaju li prijedloge za dopunu dnevnog reda. Kako prijedloga nije bilo, nakon provedenog glasovanja utvrđuje da je jednoglasno usvojen


DNEVNI RED:

1. Dani Dubrave - izvješće
2. Prijedlog izmjene Programa održavanja komunalne infrastrukture na području Gradske četvrti Donja Dubrava u 2024. – donošenje zaključka
- predlagatelj: predsjednik Vijeća
3. Prijedlog izmjena Programa građenja komunalne infrastrukture na području Grada Zagreba u 2024. – donošenje zaključka o davanju mišljenja
- predlagatelj: predsjednik Vijeća
4. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. – donošenje zaključka o davanju mišljenja
- predlagatelj: predsjednik Vijeća
5. Prijedlog zaključka o prijedlogu otkazivanja daljnjih usluga zaštitarskoj službi u objektu Mjesnog odbora „30. svibnja 1990.“
- predlagatelj: predsjednik Vijeća
6. Prijedlog zaključka o davanju mišljenja o izmijenjenom prijedlogu naziva autobusnih stajališta ZET-a
- predlagatelj: predsjednik Vijeća
7. Donošenje zaključaka o davanju mišljenja po članku 86. Statuta Grada Zagreba na: 
- predlagatelj: predsjednik Vijeća
a) Prijedlog godišnjeg izvještaja o izvršenju Proračuna Grada Zagreba za 2023., Izvještaj o provedbi Plana uravnoteženja proračuna Grada Zagreba za razdoblje od 2023. do 2025., izvješća o izvršenju programa javnih potreba po djelatnostima, izvješća o izvršenju programa radova i izvješća o izvršenju programa financiranja udruga po područjima
b) Prijedlog odluke o izmjenama i dopunama Proračuna Grada Zagreba za 2024. i projekcije za 2025. i 2026. godinu i prijedlozi izmjena i dopuna programa
c) Prijedlog programa poticana održivog razvoja poljoprivrede i šumarstva u Gradu Zagrebu u razdoblju od 2024. do 2027.
d) Prijedlog odluke o izmjenama Odluke o prihvaćanju prijenosa osnivačkih prava ustanove Zoološki vrt grada Zagreba s trgovačkog društva Zagrebački holding d.o.o. na Grad Zagreb i obavljanju osnivačkih prava
- predlagatelj: predsjednik Vijeća
8. Pitanja, prijedlozi i obavijesti


Ad 1 - Dani Dubrave - izvješće
Predsjednik ističe odličnu suradnju s Narodnim sveučilištem Dubrava i ravnateljicom Sandrom Banić Naumovski kojoj daje riječ kako bi članove Vijeća izvijestila o događanjima vezanim uz manifestaciju Dani Dubrave.
S. Banić Naumovski naglašava da su se Dani Dubrave kroz godine etablirali kao manifestacija poznata izvan granica Dubrave  i da su se do sada već održale 34 aktivnosti – predstave, izložbe, koncerti, „Ivanje u Dubravi“, „Kreativno jutro“. Raspon sadržaja koje žele približiti građanima je vrlo širok te nastoje, kad god je to moguće, izaći izvan okvira samog objekta Narodnog sveučilišta. Program Dana Dubrave je vrlo respektabilan, a odaziv građana je vrlo velik. Sedamdeseta obljetnica Narodnog sveučilišta Dubrava navršava se 2028. godine i biti će izdana monografija pa poziva članove Vijeća, u koliko žele, mogu sudjelovati u aktivnostima oko pripreme monografije.
A. Penava Pejčinović pohvaljuje program Dana Dubrave.
N. Horvatić također hvali manifestaciju Dani Dubrave, ali ima prigovor na jačinu zvučnika postavljenih prilikom održavanja aktivnosti ispred Narodnog sveučilišta i jake svjetlosti reklamnog panoa na pročelju što smeta građanima koji žive preko puta.
S. Banić Naumovski napominje da će provjeriti navode te da je reklamni pano na kojem se oglašavaju aktivnosti Narodnog sveučilišta programiran na način da se u večernjim satima svjetlost maksimalno smanji, a noću u potpunosti gasi. Nakon što sve još jednom provjeri obavijestit će članove Vijeća.


Ad 2 - Prijedlog izmjene Programa održavanja komunalne infrastrukture na području Gradske četvrti Donja Dubrava u 2024. – donošenje zaključka
Predsjednik otvara raspravu o izmjenama POKI-ja u 2024. što ga je izradio Gradski ured za mjesnu samoupravu, promet, civilnu zaštitu i sigurnost. Pita članove Vijeća jesu li suglasni s izmjenama Programa. Nakon provedenog glasovanja utvrđuje da uz 6 glasova „za“, 7 „protiv“ i 1 „suzdržanim“ glasom zaključak nije donesen.


Ad 3 - Prijedlog izmjena Programa građenja komunalne infrastrukture na području Grada Zagreba u 2024. – donošenje zaključka o davanju mišljenja
Predsjednik otvara raspravu o Prijedlogu izmjena Programa građenja. Pita članove Vijeća jesu li suglasni s Prijedlogom izmjena. Nakon provedenog glasovanja utvrđuje da uz 6 glasova „za“, 7 „protiv“ i 1 „suzdržanim“ glasom zaključak nije donesen.

Ad 4 - Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. – donošenje zaključka o davanju mišljenja
Predsjednik otvara raspravu o Prijedlogu izmjena Programa održavanja. Pita članove Vijeća jesu li suglasni s Prijedlogom izmjena. Nakon provedenog glasovanja utvrđuje da uz 7 glasova „za“, 6 „protiv“ i 1 „suzdržanim“ glasom zaključak nije donesen.


Ad 5 - Prijedlog zaključka o prijedlogu otkazivanja daljnjih usluga zaštitarskoj službi u objektu Mjesnog odbora „30. svibnja 1990.“
Predsjednik otvara raspravu o Prijedlogu zaključka.
U raspravi sudjeluju I. Totić i A. Bošnjaković.
Nakon provedenog glasovanja, uz 8 glasova „za“ i 6 „suzdržanih“ glasova Vijeće donosi

Z A K L J U Č A K
o prijedlogu otkazivanja daljnjih usluga zaštitarskoj službi
u objektu Mjesnog odbora „30. svibnja 1990.“, Vinodolska 23

1. Vijeće, temeljem Zaključka Vijeća Mjesnog odbora „30. svibnja 1990.“ donesenog na 38. sjednici, 17. lipnja 2024., predlaže otkazivanje daljnjih usluga zaštitarskoj službi u objektu Mjesnog odbora „30. svibnja 1990.“ u Vinodolskoj ulici zbog nesvrsishodnosti i nepotrebnog troška za Grad.
2. Vijeće smatra daljnje prisustvo zaštitara, odnosno „čuvanje“ sjeverne i južne parcele uz objekt nepotrebnim jer njihova usluga nema svrhu budući da su predmetna zemljišta u privatnom vlasništvu, a vlasnici su uklonili svu opremu i sprave na dotadašnjim igralištima koja građani više ne koriste.
3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 6 - Prijedlog zaključka o davanju mišljenja o izmijenjenom prijedlogu naziva autobusnih stajališta ZET-a
Predsjednik napominje da se Vijeće ranije očitovalo o prijedlozima ZET-a za promjenu naziva nekih autobusnih stajališta na području Gradske četvrti. Temeljem zaključaka Vijeća Mjesnih odbora na čijem se području nalaze ta autobusna stajališta, na 35. sjednici donesen je Zaključak Vijeća i upućen ZET-u. Sada je ZET svojim dopisom odgovorio koji se prijedlozi i zbog čega ne mogu prihvatiti, a za dva stajališta dali su alternativne prijedloge o kojima se svojim zaključkom očitovalo Vijeće Mjesnog odbora Novi Retkovec i temeljem čega je sačinjen Prijedlog zaključka o kojem otvara raspravu.
A. Penava Pejčinović  predlaže da se ostane kod prijedloga ZET-a, da se dosadašnja stanica Branimirova-Čulinečka zove „Čulinec-željeznička stanica“ jer bi se na taj način naziv autobusnog stajališta povezao s nazivom željezničkog stajališta koje je u blizini i što bi bilo sasvim logično.
Predsjednik po završetku rasprave daje na glasovanje Prijedlog zaključka koji su članovi Vijeća primili uz poziv te nakon provedenog glasovanja utvrđuje da uz 7 glasova „za“ i 7 „suzdržanih“ glasova zaključak nije donesen.


Ad 7 - Donošenje zaključaka o davanju mišljenja po članku 86. Statuta Grada Zagreba na: 
a) Prijedlog godišnjeg izvještaja o izvršenju Proračuna Grada Zagreba za 2023., Izvještaj o provedbi Plana uravnoteženja proračuna Grada Zagreba za razdoblje od 2023. do 2025., izvješća o izvršenju programa javnih potreba po djelatnostima, izvješća o izvršenju programa radova i izvješća o izvršenju programa financiranja udruga po područjima
Predsjednik pita članove Vijeća jesu li suglasni s Prijedlogom godišnjeg izvještaja i otvara raspravu. Bez rasprave, nakon provedenog glasovanja utvrđuje da uz 6 glasova „za“, 7 „protiv“
i 1 „suzdržanim“ glasom zaključak nije usvojen.

b) Prijedlog odluke o izmjenama i dopunama Proračuna Grada Zagreba za 2024. i projekcije za 2025. i 2026. godinu i prijedlozi izmjena i dopuna programa
Predsjednik pita članove Vijeća jesu li suglasni s Prijedlogom odluke i otvara raspravu. Bez rasprave, nakon provedenog glasovanja utvrđuje da uz 6 glasova „za“, 7 „protiv“ i 1 „suzdržanim“ glasom zaključak nije usvojen.

c) Prijedlog programa poticana održivog razvoja poljoprivrede i šumarstva u Gradu Zagrebu u razdoblju od 2024. do 2027.
Predsjednik pita članove Vijeća jesu li suglasni s Prijedlogom programa i otvara raspravu. Bez rasprave, nakon provedenog glasovanja utvrđuje da uz 6 glasova „za“, 7 „protiv“ i 1 „suzdržanim“ glasom zaključak nije usvojen.

d) Prijedlog odluke o izmjenama Odluke o prihvaćanju prijenosa osnivačkih prava ustanove Zoološki vrt grada Zagreba s trgovačkog društva Zagrebački holding d.o.o. na Grad Zagreb i obavljanju osnivačkih prava
Predsjednik pita članove Vijeća jesu li suglasni s Prijedlogom odluke i otvara raspravu. Bez rasprave, nakon provedenog glasovanja utvrđuje da uz 7 glasova „za“, 3 „protiv“ i 4 „suzdržana“ glasa zaključak nije usvojen.


Ad 8 - Pitanja, prijedlozi i obavijesti
A. Bošnjaković postavlja pitanje svrsishodnosti kamere na Osječkoj. Smeće se i dalje dovozi, može se iz kamere doći i donijeti smeće. 
Predsjednik traži da pitanje dostavi mail-om, napiše točno o čemu se radi i što traži.
A Kavur postavlja pitanje u svezi zaštitara u MO Trnava.
Predsjednik također moli da pitanje pošalje mail-om.
A. Penava Pejčinović napominje da joj nije odgovoreno na pitanje u svezi Akademskog savjeta te kada može očekivati odgovor.
Predsjednik odgovara da napiše požurnicu.
Budući da više nije bilo pitanja i prijedloga, predsjednik obavještava članove Vijeća da će sljedeća sjednica biti 4. srpnja te zaključuje sjednicu u 16,59 sati. 


KLASA: 024-08/24-002/163	
URBROJ: 251-13-11-4/005-24-2
Zagreb, 24. lipnja 2024.

Zapisnik sastavila:
Snježana Pehar, v.r.
Predsjednik
Vijeća Gradske četvrti
  Donja Dubrava

Članovi Vijeća

7.a)

Točka     

7.b)

Točka 

7.c)

Točka 

7.d)

Trpimir Majcan, predsj. - - - + + - - - 0

Mladen Cetinja, potpredsj. - - - + + - - - 0

Petar Atanasoski + + + 0 0 + + + +

Darijen Belec + + + 0 0 + + + +

Antun Bošnjaković 0 0 0 + 0 0 0 0 0

Igor Božić - - - + + - - - -

Mira Božić

Ivan Forgač + + + 0 0 + + + +

Adriano Friganović + + + 0 0 + + + +

Nikola Horvatić - - + + + - - - +

Tomislav Ivanek + + + 0 0 + + + +

Alin Kavur - - - + + - - - -

Ankica Penava Pejčinović + + + 0 0 + + + +

Hrvoje Tomić - - - + + - - - -

Ivan Totić - - - + + - - - 0

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

Izvješće o glasanju na 37. sjednici VGČ D.Dubrava  24. lipnja 2024.


